钦定古今图书集成/明伦汇编/氏族典/第473卷 > 《廖用贤尚友录》 > 祭遵
## 钦定古今图书集成/明伦汇编/氏族典/第473卷 > 《廖用贤尚友录》 > 祭遵

按《后汉书祭遵传》：“遵字弟孙，颍川颍阳人。光武过颍
阳，遵以县吏进见，署为门下吏。从征河北，为军市令。
舍中儿犯法，遵格杀之，以为刺奸将军。建武二年，拜
征卤将军，与景丹等入箕关，南击蛮中贼，大破之。张
丰反，遵与朱祐、耿弇俱击之。遵兵先至，急攻丰，丰降。
受诏屯良乡，拒彭宠。从伐公孙述，师次长安。隗嚣使”
王元拒陇，坻遵进击，破之。自后数挫嚣。九年春，卒于
军，谥曰成侯。无子。